Ququ quşu yuvasının üzərindən uçarkən (film)

Ququ quşu yuvasının üzərindən uçarkən () – Miloş Formanın rejissorluğunu etdiyi 1975-ci il ABŞ istehsalı komediya-dram janrında filmdir. Film Ken Kizinin eyni adlı romanı əsasında çəkilmişdir. Filmin premyerası 19 noyabr 1975-ci ildə Çikaqo Film Festivalında baş tutmuşdur. Baş rolları Cek Nikolson, Luiza Fletçer və Vilyam Redfild ifa edirlər. Bununla yanaşı, Vill Sempson, Sidni Lassik, Denni De Vito, Bred Durif, Kristofer Lloyd kimi önəmli aktyorlar bu filmlə karyeralarına debüt ediblər. Psixiatrik xəstəxanada cərəyan edən hadisələr haqqında bu film demək olar bütünlüklə Oreqon ştatında ruhi xəstələr üçün xəstəxana şöbəsində çəkilmişdir.

"Ququ quşu yuvasının üzərindən uçarkən" ən yaxşı filmlərdən biri hesab edilir. Ekran işi Amerika Film İnstitutunun 100 ən yaxşı filmlər siyahısında 33-cü sıraya daxil edilib. Bununla yanaşı, o, film tarixində 5 əsas Oskar mükafatını (Ən yaxşı film, aktyor, aktrisa, rejissor və ssenari) qazanan ikinci film olmuşdur. Birinci dəfə bu uğuru "Bir gecədə baş verdi" filmi qazandı. 1991-ci ildə bu rekordu "Quzuların səssizliyi" filmi təzələdi. Film 1993-cü ildə ABŞ Konqres Kitabxanası tərəfindən "mədəni, tarixi və estetik olaraq önəmli" filmlər arasına seçilərək ABŞ Milli Film Arxivində mühafizə edilməsinə qərar verilmişdir.

 Rollarda 

 Cek Nikolson – Rendl Patrik McMurphy
 Luiza Fletçer – Tibb bacısı Mildred Retçed
 Vill Sempson – Şef Bromden
 Vilyam Redfild – Deyl Hardinq
 Bred Durif – Billi Bebbit
 Sidni Lassik – Çarli Çesvik
 Kristofer Lloyd – Meks Teyber
 Denni De Vito – Martini

 Mükafatlar və nominasiyalar 
Nominasiya və qələbələr:
 Ən yaxşı kişi roluna görə "Oskar" mükafatı
 Cek Nikolson
 Ən yaxşı qadın roluna görə "Oskar" mükafatı
 Luis Fletçer
 Ən yaxşı rejissor işinə görə "Oskar" mükafatı
 Miloş Forman
 Ən yaxşı filmə görə "Oskar" mükafatı
 Maykl Duqlas
 "Ən yaxşı uyğunlaşdırılmış ssenariyə görə "Oskar" mükafatı"
 Lourens Haben və Bo Qoldman

 İstinadlar 

 Xarici keçidlər 


Kateqoriya:ABŞ filmləri
Kateqoriya:Oskar mükafatı alan filmlər
Kateqoriya:1975-ci ilin filmləri
Kateqoriya:Ədəbi əsərlərin ekranlaşdırılması
Kateqoriya:Həkimlər haqqında filmlər
Kateqoriya:ABŞ-də əlillik haqqında filmlər
Kateqoriya:Müstəqil ABŞ filmləri
Kateqoriya:Amerikanın yerli əhalisi haqqında filmlər
Kateqoriya:Həbsxana filmləri
Kateqoriya:United Artists filmləri